খুঁটে খাওয়া, দীন হীন মানুষগুলোর জীবন কিভাবে কাটে একটা একটা দিন পার করে, তার খোঁজ সরকার রাখে কি? সেবার মাধ‍্যমে মাদার এই গরীব মানুষগুলোকে খ্রীষ্টান করেছেন, এই যদি বি.জে.পি.র অভিযোগ, তাহলে তারা নিজেরা সেবাধর্ম নিয়ে নিজেদের জীবন কেন উৎসর্গ করছে না এই মানুষগুলোর জীবনে নূ‍্যনতম প্রয়োজনীয় খাদ‍্য বস্ত্র বাসস্থান চিকিৎসা দিতে যাতে এই মানুষগুলোর ধর্ম বদল করার প্রয়োজনই না থাকে ! দু এক দিন বড় জোর মাসখানেক সবকিছুই নতুন উৎসাহ আবেগে করা যায়। কিন্তু জীবন উৎসর্গ করে করার সাথে আবেগের করার প্রচুর পার্থক‍্য। আবার কিছু পাওয়ার পরিবর্তে সেবাদান, এটা আরো কদর্য‍্য।